CZ P-10 C

CZ P-10 C er en kompakt pistol med kort piperekyl og fjærdrevet tennstempel lansert av den tjekkiske produsenten Česká Zbrojovka (CZ) i 2017 som en direkte konkurrent til Glock 19. Sammenlignet med G19 er den cirka 70 gram tyngre, 2.5 mm kortere og har en annen grepsvinkel. CZ P-10 C ble kåret til årets våpen av bladet Guns & Ammo i 2017.

P-10 C har glassfiberforsterket polymer-ramme, og bakdelen av grepet er utskiftbart for å passe forskjellige håndstørrelser. P-10-magasiner kan brukes i CZ P-07, men de brede P-07-magasinene kan ikke brukes i P-10.

Varianter 
Bokstaven C i navnet står for kompakt, og P10 C har 102 mm lang pipe. Andre varianter av P-10 er:

 P10 F: Fullstørrelse variant lansert i oktober 2018. Lengre glidestykke og pipe (114 mm), og grep med 19+1 patroner.
 P10 S: Subkompakt variant lansert i oktober 2018, 88.9 mm pipe og 12+1 patroner. 
 P10 M: Mikrokompakt variant lansert i mars 2020 med 7+1 patroner.

Alle modellene kan fås i varianter klargjort for montering av optiske sikter.

Historie 
Utviklingen av P-10 C startet i 2014, og våpenet ble lansert i 2017. P-10 C den første modellen CZ har produsert som har halvspent, fjærdrevet tennstempel. Ergonomien til P-10 C er laget for å ligne på CZ 75, og den største funksjonelle forskjellen er at man har gått over til et helt nytt avtrekkersystem med fjærdrevet tennstempel.

Teknisk 
P-10 har avtrekkersikring på fremsiden av avtrekkeren, i likhet med Glock, som skal hindre at våpenet kan avfyres uten at avtrekkeren trykkes helt inn, selv om pistolen faller i bakken. Avtrekksvekten er oppgitt til 2040 gram (20 N). Pistolen har også tennstempelsikring som mekanisk skal stoppe tennstempelet hvis nødvendig. Varsler og magasinutløser er tosidig, men i en oppdatert utgave ble siktene oppdatert og magasinutløseren byttet til en ensidig variant som kan flyttes fra side til side.

Referanser 

Skytevåpen